<classify> Taifa Stars ilicheza michezo miwili ya kirafiki dhidi ya Botswana ikishinda mabao 2-0 ikiwa ni maalum kuwapima wachezaji kwa ajili ya mechi za kuwania kufuzu michuano ya Kombe la mataifa ya Afrika Afcon 2019 na dhidi ya Burundi ikishinda mabao 2-1 ikiwa ni kipimo kwa ajili ya Chan.Akizungumza baada ya mchezo dhidi ya Burundi, Mayanga alisema sasa amepata mwelekeo wa kikosi chake na hivyo anajipanga kuhakikisha anakuwa na kikosi bora chenye ushindani.Nilikuwa najaribu kuwaangalia wachezaji na muunganiko wao kutoka mmoja kwenda mwingine kwa sababu nilikuwa naangalia nani anafaa wapi na nani anasaidiaje katika nafasi anayopewa, nashukuru Mungu mwelekeo nimeupata, alisema.Alimsifu mshambuliaji chipukizi wa Kagera Sugar, Mbaraka Yusuf ambaye alipata nafasi ya kucheza kipindi cha pili katika mechi dhidi ya Burundi na kubadilisha matokeo yaliyokuwa yanasomeka sare ya bao 1-1 na kufunga bao la pili na la ushindi.Alisema Yusuf ni mchezaji mzuri na aliamua kumuanzishia benchi ili ajifunze kutoka kwa wachezaji wenye uzoefu akiwemo Ibrahim Ajibu wa Simba na Mbwana Samatta anayecheza KRC Genk ya Ubelgiji.Mayanga aliwashukuru pia Burundi kwa kukubali mwaliko na kuwasifu kuwa waliwapa changamoto kwa kucheza mchezo wenye kasi kubwa.Alizungumzia pia mchezo huo kwamba kikosi hakikucheza vizuri kipindi cha kwanza kutokana na hali ya uchovu baada ya kupumzika kwa siku mbili tangu wapolicheza mchezo wa kwanza dhidi ya Botswana.Kwa upande wake kocha wa timu ya Taifa ya Burundi, Niyungeko Olivier alisema alitamani kumuona Samatta akicheza ili kuwapa nguvu wachezaji wake na kujifunza kutoka kwake.Tunashukuru kwa mchezo mzuri wa kujipima, na tumepima wachezaji wetu kwa maandalizi ya Chan. Pia, nilitamani katika mchezo huu kumuona Samatta kwasababu angecheza hata wachezaji wangu wakijitahidi kumuiga na kufanya vizuri zaidi, alisema.Alisema amekuwa akimfuatilia mchezaji huyo katika timu yake ya Genk ambapo anafanya vizuri.Kocha huyo alizungumzia kikosi cha wachezaji wa Stars kwamba kimeonekana kubadilika ukilinganisha na kile walichocheza nacho mwaka 2014 na kuwachapa mabao 3-0 kwenye uwanja huo wa Taifa kabla ya kuwafunga 2-0 Bujumbura.Alisema kipigo walichokipata cha mabao 2-1 kimewapa funzo na watakwenda kujirekebisha na kujipanga kwa ajili ya michuano ya Chan.  <topic>: michezo 